“เมย์แบงก์” ชู JMT ท็อปพิค รับ “ธปท.” คลอดเกณฑ์แบงก์ร่วมทุน AMC เคาะเป้า 80 บ.
“บล.เมย์แบงก์” ชู JMT ท็อปพิคกลุ่ม รับ “ธปท.” ออกเกณฑ์แบงก์ร่วมทุน AMC ตั้งบริษัทบริหารหนี้สกัดหนี้เสีย โดยแนะนำ "ซื้อ" ราคาเป้าหมาย 80 บ. มองกำไรนิวไฮทุกไตรมาสตั้งแต่ไตรมาส 4/64 - ไตรมาส 4/65
“บล.เมย์แบงก์” ชู JMT ท็อปพิคกลุ่ม รับ “ธปท.” ไฟเขียวแบงก์ร่วมทุน AMC ตั้งบริษัทบริหารหนี้สกัดหนี้เสีย โดยแนะนำ "ซื้อ" ราคาเป้าหมาย 80 บ.
27 ม.ค. 2565

บริษัทหลักทรัพย์ เมย์แบงก์ (ประเทศไทย) จำกัด (มหาชน) ระบุในบทวิเคราะห์ เกี่ยวกับหุ้น บริษัท เจ เอ็ม ที เน็ทเวอร์ค เซอร์วิสเซ็ส จำกัด (มหาชน) หรือ JMT โดยแนะนำ “ซื้อ” ราคาเป้าหมาย 80 บาท พร้อมชูเป็นท็อปพิคกลุ่ม หลังธนาคารแห่งประเทศไทยออกหลักเกณฑ์การร่วมทุนระหว่างธนาคารพาณิชย์กับธุรกิจบริหารหนี้
โดยสามารถจัดตั้งกิจการร่วมทุนได้ในสัดส่วนที่เท่ากัน (50:50) และควบคุมร่วมกัน ซึ่งสินทรัพย์รับโอนเป็นอสังหาริมทรัพย์รอการขาย รับซื้อ/โอนที่มูลค่ายุติธรรม หากมีการขอสินเชื่อ กู้ยืม ต้องเป็นไปตามหลักปฏิบัติทั่วไป ระยะเวลากิจการร่วมทุนไม่เกินกว่า 15 ปี
ทั้งนี้ JMT และ KBANK เป็นบริษัทร่วมทุนต้นแบบแรกที่เกิดขึ้น จะสามารถดำเนินต่อได้ตามแผน โดยโอนสินทรัพย์ในไตรมาส 2/65 และรับรู้กำไรได้ในช่วงครึ่งหลังของปี 65 ทันที
พร้อมกันนี้ คาดว่าในไตรมาส 1-2/65 จะเริ่มเห็นธนาคารพาณิชย์อื่นจับมือกับพันธมิตรในกลุ่ม ซึ่งมองว่า JMT จะเป็นบริษัทที่มีความพร้อมมากสุด ทั้งด้านเงินทุนและประสบการณ์
อย่างไรก็ตาม JMT ยังเป็นท็อปพิคทั้งโมเมนตั้มกำไรในไตรมาส 4/64-4/65 ที่จะทำสถิติใหม่ต่อเนื่องจากไตรมาสก่อน ประเมินกำไรสุทธิปี 65 เติบโต 65% จากปีก่อน